Imparâ a fumuts
Dai Gnognosaurs e di Dree Venier us ai za fevelât, ma o torni a fevelâ di fumuts parcè che in Italie l'argoment al è secont me sot valutât. E chi in Friûl o vin voie di restâ difarents dal "stivâl".
Un bon aprofondiment su la storie, la funzion e i protagoniscj dal fumut furlan o podês cjatâlu ancje su "La Patrie dal Friûl" dal Avrîl dal 2008 (fracait chi pal SPECIÂL FUMUT).
Ce che i ten a condividi cun voaltris al è un resonament une vore sempliç: cemût si imparial a scrivi? secont me la prime rispueste e je "par imparâ a scrivi, si scomence imparant a lei".
E cemût si imparial a lei? Prime di lei robis masse lungjis, si impare a lei tescj curts. E i dialics che si cjatin tai fumuts, no sono un test curt? Cun di plui lis ilustrazions a judin a capî miôr la storie.
E chest nol vâl dome pai fruts, ma ancje pai grancj: par esempli, par un popul che al è stât tignût tal analfabetisim, ancje se al varès dut il dirit di podê imparâ a lei e a scrivi te sô lenghe. Mmm... ma cheste no ise la descrizion dal popul furlan? Po ben, un consei che o doi al è chel di ribelâsi a cheste condizion di analfabetisim fasint "di bessôi". E se in nestris fruts a varan la pussibilitât di imparâ a lei a scrivi a scuele ancje par furlan (si spere...), chei grancj a puedin scomençâ a lei cualchi fumut. Scomençait fracant CHI.
Ma no ai voie di fâle lungje e us lassi cun cui che al è, a diference di me, espert: fracait CHI e dopo de sigle scoltait Dree Venier, ospit di Michele Calligaris su Telemare.
fur_Latn fur_Latn fur_Latn fur_Latn fur_Latn fur_Latn fur_Latn